b'\n_START_ARTICLE_\nJaz sem Janez Jan\xc5\xa1a (film)\n_START_PARAGRAPH_\nJaz sem J\xc3\xa1nez J\xc3\xa1n\xc5\xa1a je dokumentarni film iz leta 2012 re\xc5\xbeiserja Janeza Jan\xc5\xa1e s sodelovanjem likovnika \xc5\xbdiga Kari\xc5\xbee in performerja Janeza Jan\xc5\xa1e. Trije umetniki so leta 2007 uradno prevzeli ime slovenskega politika Janeza Jan\xc5\xa1e. Tema dokumentarca je sprememba imena. V pogovorih z ve\xc4\x8d sogovorniki (filozofi, novinarji, svojimi star\xc5\xa1i) sku\xc5\xa1ajo prikazati pomen imena kot osebnega ozna\xc4\x8devalca. \xc5\xbdiga Kari\xc5\xbe, je medtem \xc5\xbee opustil ime Janez Jan\xc5\xa1a.\n_START_SECTION_\nOdziv\n_START_PARAGRAPH_\nFilm je vzbudil precej\xc5\xa1nje zanimanje pred prikazovanjem, zaradi provokativnega naslova in govoric, da gre za pornografski film. Prejel je ve\xc4\x8dinoma pozitivne ocene kritikov._NEWLINE_...absurdno je,...da je Paji\xc4\x87 kot nekaj ilegalnega prijavljal nekaj odli\xc4\x8dnega, lucidnega, zabavnega, eruditskega, globalno konkuren\xc4\x8dnega in za slovenske razmere nadpovpre\xc4\x8dnega, da ne re\xc4\x8dem unikatnega. Jaz sem Janez Jan\xc5\xa1a je fina zmes dokuja, biografije, eseja, \xc5\xa1tudije in traveloga z \xc5\xbeivim smislom za ironijo in samoironijo....<br\\>_NEWLINE_Jaz sem Spartak!<br\\> ...To ni zgodba o tem, kako se Janeza Jan\xc5\xa1e znebiti z diskreditacijo, ampak kako se ga znebiti z glorifikacijo \xe2\x80\x93 z mantranjem njegovega imena (\xc2\xbbJaz sem Janez Jan\xc5\xa1a, jaz sem Janez Jan\xc5\xa1a, jaz sem Janez Jan\xc5\xa1a\xc2\xab), njegove ideologije (kdor ni Janez Jan\xc5\xa1a, ni na\xc5\xa1) in njegovega slogana\xc2\xa0\xc2\xbbVe\xc4\x8d nas bo, prej bomo na cilju.\xc2\xab<br\\> Heil Schicklgruber!<br\\> ... bi Hitler postal Hitler, se spra\xc5\xa1uje Dolar, \xc4\x8de Hitlerjev o\xc4\x8de Alois priimka Schicklgruber ne bi spremenil v Hitler?...Vzklikanje Heil Schicklgruber! zagotovo ne bi imelo takega u\xc4\x8dinka kot vzklikanje Heil Hitler!_NEWLINE_\xe2\x80\x94Marcel \xc5\xa0tefan\xc4\x8di\xc4\x8d jr. ,\xc2\xa0Maldina, 18. 5. 2012'